Ben Wallace

Beniaminus Wallace, nomine pleno Robert Ben Lobban Wallace (Farnborough in vico Londiniensi die 15 Maii 1970 natus) est miles veteranus et politicus Britannus. Ab anno 2019 minister a munitione functus est sub tribus primis ministris, videlicet Borisio Johnson, Elizabetha Truss, Rishi Sunak.

Filius legionarii qui in Malaesia militaverat, Beniaminus Wallace scholam Millfield et academiam militarem iuxta Sandhurst frequentavit. Ipse in legione "vigilium Scotorum" (Scots Guards) exercitus Britannici ab anno 1991 usque in 1998 agebat. Anno 1996 in commentariis militaribus distinctus est ut qui cohortem bellatorum exercitus republicani Hibernici, incursum parantium, cepisset. Mense Septembri 1997 cum aliis Lutetiam missus est ad cadaver principissae Dianae in Angliam conducendum. Ab anno 1999 usque in 2003 legatus est parlamento Scotico pro circulo Scotiae boreo-orientalis, sed a die 5 Maii 2005 continuo legatus est parlamento Britannico pro circulo Wyre (limitibus variis) comitatus Lancastriensis. Secretarius parlamentarius ministri Kenethi Clarke ab anno 2010; deinde incitator (whip) factionis conservativae ab anno 2014; mox minister vicarius ab  Hibernia Septentrionali a die 12 Maii 2015, minister vicarius a securitate criminibusque oeconomicis ab 17 Iulii 2016, minister a munitione a die 24 Iulii 2019.

 Scripta 
 2016 : "Michael Gove has 'an emotional need to gossip, particularly when drink is taken' - why he can't be trusted with Britain's most sensitive secrets" in Daily Telegraph (3 Iulii 2016)

 Bibliographia 
 Andrew Gimson, "Profile: Ben Wallace, one of Johnson’s Long Marchers, and a traditional but also irreverent Defence Secretary" (26 Ianuarii 2021) apud Conservative Home
 "The Right Honourable Ben Wallace MP, formerly Scots Guards, Secretary of State for Defence" in The Guards Magazine (2020)
 Alexandra Rogers, "'Some People Won't Get Back' – UK Defence Secretary Breaks Down Over Afghanistan Crisis" (16 Augusti 2021) apud HuffPost
 Danielle Sheridan, "Defence Secretary caught on camera suggesting Boris Johnson prorogued Parliament because he has 'no majority'" in Daily Telegraph (29 Augusti 2019)

 Nexus externi 

Categoria:Alumni scholae Millfield
Categoria:Alumni Collegii et Academiae Sandhurst
Categoria:Nati 1970
Categoria:Homines vivi
Categoria:Politici Britanniae
Categoria:Milites Scotiae
Categoria:Ministri munitionis